Buzzcocks
Store norske leksikon,Kunst og estetikk,Musikk,Populærmusikk,Pønk
Buzzcocks er et britisk pop-punkband fra Manchester. De er kjent for sine fengende låter med vokalharmonier og gode tekster.
Oppstart og gjennombrudd Buzzcocks ble dannet i Bolton i 1975 av vokalisten Howard Devoto (født Howard Trafford, 1952) og gitaristen Pete Shelley (født Peter McNeish, 1955-2018), som året etter rekrutterte bassisten Steve Diggle (født 1955) og trommeslageren John Maher (født 1960). De arrangerte en konsert i Manchester i 1976 med sine idoler The Sex Pistols, med seg selv som oppvarmere. Bandet debuterte i 1977 med EP-en Spiral Scratch. Devoto sluttet samme år for å danne nyveiv-bandet Magazine, hvorpå Diggle og Shelley tok over som vokalister. Diggle ble nå gitarist, Steve Garvey (født 1958) ny bassist.Albumene Another Music In A Different Kitchen (1978), Love Bites (1978) og A Different Kind Of Tension (1979) inneholder fengende pop-punk med vokalharmonier og solgte bra i Storbritannia. Deres største hits var Ever Fallen In Love (With Someone You Shouldn't've) og Promises fra 1978. Oppløsning og gjenforening Buzzcocks ble oppløst i 1981, men gjenoppsto i 1989. Maher og Garvey sluttet imidlertid etter et par år, og Diggle og Shelley har siden ledet bandet med skiftende besetninger og gitt ut flere album. I mai 2012 holdt Buzzcocks to gjenforeningskonserter med Howard Devoto. De besto av Steve Diggle, Pete Shelley, Chris Remington (bass) og Danny Farant (trommer) da Shelley døde brått i 2018. Men Buzzcocks fortsatte som trio. Les mer i Store norske leksikon punk Musikk i Storbritannia og Nord-Irland Eksterne lenker Buzzcocks